Θεόδωρος Μπουλασίκης

Ο Θεόδωρος Ι. Μπουλασίκης (1873 - 1937) ήταν Έλληνας μακεδονομάχος και οπλαρχηγός από τις Σέρρες.

Βιογραφικά στοιχεία
Ο Θεόδωρος Μπουλασίκης γεννήθηκε το 1873 στις Σέρρες. Το 1905 κατατάχτηκε στο σώμα του Δούκα Γαϊτατζή ή καπετάν Ζέρβα, που δραστηριοποιείτο στην ευρύτερη περιοχή των Σερρών ενώ παράλληλα ήταν μέλοςΝικόλαος Χρ. Χρηστίδης, Oι δρόμοι των Σερρών & η ονοματολογία, Σέρρες 2012, σελ. 113 - 114 . του συλλόγου «Ορφέας» που με το πρόσχημα της διεξαγωγής μουσικών και γυμναστικών εκδηλώσεων, αποτελούσε κέντρο ενίσχυσης του Μακεδονικού ΑγώναΌμιλος ΟΡΦΕΑΣ Σερρών . στην περιοχή.

Ένοπλη δράση
Έδρασε αρχικά ως οπλίτης στις περιοχές Σερρών, Βισαλτίας, Φυλλίδας και Παγγαίου. Το 1907 τέθηκε επικεφαλής δικής του ένοπλης ομάδας, η οποία έδρασε στις περιοχές της Φυλλίδας και του ΠαγγαίουΠαύλου Λ. Τσάμη, Μακεδονικός Αγών, ΕΜΣ, θεσσαλονίκη 1975, σελ. 402., ενισχύοντας σημαντικά το εθνικό φρόνημα των Ελλήνων της υπαίθρουΔήμος Σερρών: Μπουλασίκης Ι. Θεόδωρος.. Στις αρχές του 1908, δρούσε στη Ζίχνη ως επικεφαλής μικρής ομάδας έξι ανταρτώνΙωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 155..

Το 1908, μετά τη γενική αμνηστία που ακολούθησε την επανάσταση των Νεοτούρκων, μετέβη με άλλους τοπικούς οπλαρχηγούς στις ΣέρρεςΤσάμη, 1975, σελ. 433. όπου υπό τις επευφημίες του πλήθους παρέδωσε τον οπλισμό και διέλυσε το σώμα του.

Δραστηριοποιήθηκε εκ νέου κατά τους Βαλκανικούς πολέμους και ιδιαίτερα κατά τον Β΄ Βαλκανικό πόλεμο, όταν μαζί με τον Δούκα στρατολόγησε αρκετούς ένοπλους από τις γύρω περιοχές, με σκοπό την αποτροπή της κατάληψης των ελληνικών χωριών από βουλγαρικά στρατεύματαΓενικό Επιτελείο Στρατού, Διεύθυνσις Ιστορίας Στρατού, Ο Μακεδονικός Αγών και τα εις Θράκην γεγονότα, Αθήνα 1979, σελ. 297, 301..

Αργότερα, ο Μπουλασίκης πέρασε τα υπόλοιπα χρόνια της ζωής του στις Σέρρες, ζώντας χωρίς ιδιαίτερες ανέσεις. Απεβίωσε το 1937.

Παραπομπές

Βιβλιογραφία
Γενικό Επιτελείο Στρατού, Διεύθυνσις Ιστορίας Στρατού, Ο Μακεδονικός Αγών και τα εις Θράκην γεγονότα, Αθήνα 1979.
Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008.
Παύλου Λ. Τσάμη, Μακεδονικός Αγών, ΕΜΣ, θεσσαλονίκη 1975.
Νικόλαος Χρ. Χρηστίδης, Οι δρόμοι των Σερρών & η ονοματολογία, Σέρρες 2012.

Κατηγορία:Μακεδονομάχοι
Κατηγορία:Έλληνες στρατιωτικοί των Βαλκανικών Πολέμων